cyanic-selkie/wikianc huggingface dataset:
Ουμάμι
thumb|Ώριμές τομάτες, που είναι πλούσιες σε συστατικά που προκαλούν το ουμάμι. Το ουμάμι (Umami, ), η καλή γεύση ή νοστιμιά, είναι μια από τις πέντε βασικές γεύσεις,   μαζί με το γλυκό, το ξινό, το πικρό και το αλμυρό. Η λέξη ουμάμι, που είναι δανεική από την Ιαπωνική (うま味), μπορεί να μεταφραστεί σαν «ευχάριστη νόστιμη γεύση». Αυτή η συγκεκριμένη γραφή επιλέχθηκε από τον καθηγητή Κικουνάε Ικέντα, που πρώτος πρότεινε την ύπαρξη της γεύσης ουμάμι το 1908, ως προερχόμενη από τα ουμάι (うまい) «νόστιμη» και mi (味) «γεύση». Το κάντζι (ιαπωνικό ιδεόγραμμα) 旨味 χρησιμοποιείται με πιο ευρεία έννοια για να χαρακτηρίσει ένα φαγητό ως υπέροχο.
Ιδιότητες της γεύσης ουμάμι
Το ουμάμι αφήνει μια ήπια αλλά παραμένουσα αίσθηση που είναι δύσκολο να περιγραφεί. Προκαλεί έκκριση σάλιου και μια αίσθηση απαλότητας στη γλώσσα, ερεθίζοντας το λαιμό, τον ουρανίσκο και το πίσω μέρος του στόματος. Από μόνο του, το ουμάμι δεν προκαλεί ευχαρίστηση, αλλά κάνει μια μεγάλη ποικιλία τροφών ευχάριστες, ειδικά υπό την παρουσία ενός ταιριαστού αρώματος. Όπως όμως και οι υπόλοιπες γεύσεις, το ουμάμι είναι ευχάριστο μόνο μέσα σε ένα σχετικά στενό εύρος συγκεντρώσεων.
Η βέλτιστη γεύση ουμάμι εξαρτάται επίσης από την ποσότητα αλατιού, και παράλληλα τα ανάλατα φαγητά μπορούν να έχουν μια ικανοποιητική γεύση με την κατάλληλη ποσότητα ουμάμι.
Μερικές πληθυσμιακές ομάδες, όπως οι ηλικιωμένοι, μπορούν να ωφεληθούν από τη γεύση ουμάμι, επειδή η γεύση και η όσφρησή τους παρουσιάζουν μειωμένη ευαισθησία λόγω ηλικίας και πιθανής λήψης φαρμάκων. Η απώλεια της γεύσης και της όσφρησης μπορούν να συμβάλλουν στην κακή διατροφή του ατόμου, αυξάνοντας τον κίνδυνο να ασθενήσει ένας ηλικιωμένος.
Τροφές πλούσιες σε ουμάμι
Πολλές τροφές που μπορούν να καταναλωθούν καθημερινά είναι πλούσιες σε ουμάμι. Φυσικό γλουταμινικό οξύ μπορεί να βρεθεί στα κρέατα και τα λαχανικά, ενώ το ινοσινικό και το γουανιλικό στα λαχανικά. Έτσι, το ουμάμι είναι κοινό σε τροφές που περιέχουν υψηλά επίπεδα L-γλουταμινικού, μονοφωσφορικής ινοσίνης και μονοφωσφορικής γουανοσίνης, κυρίως στα ψάρια, τα όστρακα, το χοιρομέρι, τα λαχανικά -για παράδειγμα στα μανιτάρια, τις ώριμες τομάτες, το κινέζικο λάχανο, το σπανάκι, το σέλινο κλπ- το πράσινο τσάι και τα προϊόντα ζύμωσης και ωρίμανσης (όπως το τυρί).
Η πρώτη επαφή του ανθρώπου με το ουμάμι, είναι το γάλα κατά το θηλασμό. Περιέχει περίπου την ίδια ποσότητα ουμάμι με έναν ζωμό.
Εξωτερικοί σύνδεσμοι
Κατηγορία:Αντίληψη Κατηγορία:Ιαπωνική κουζίνα Κατηγορία:Γευσιγνωσία Κατηγορία:Ορολογία μαγειρικής
Λαριβουάρ
Το Λαριβουάρ (γαλλικά: Larrivoire) είναι γαλλική κοινότητα στο νομό του Ζυρά, στη διοικητική περιοχή της Βουργουνδίας-Φρανς-Κοντέ.
Οι κάτοικοί του είναι γνωστοί ως Σαιν-Ζωρζ (γαλλικά: Saint-Georges).
Παραπομπές
Κατηγορία:Κοινότητες του Ζυρά
Ρανσό
Το Ρανσό (γαλλικά: Ranchot) είναι γαλλική κοινότητα στο νομό του Ζυρά, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ζυρά
Τόνι Κάμπελ
Ο Άντονι Κάμπελ (γεννήθηκε στις 7 Μαΐου 1962) είναι Αμερικανός πρώην παίκτης του NBA.
Ο Κάμπελ έπαιξε μπάσκετ προετοιμασίας στο λύκειο του Τίνεκ στο Τίνεκ του Νιου Τζέρσεϋ, αποφοιτώντας το 1980. Ως σμολ φόργουορντ 2,01 μέτρων από το Πολιτειακό Πανεπιστήμιο του Οχάιο, ο Κάμπελ επιλέχθηκε 20ός συνολικά από τους Ντιτρόιτ Πίστονς στο ντραφτ του ΝΒΑ το 1984. Ανταλλάχτηκε στους Λος Άντζελες Λέικερς το 1987.
Ο Κάμπελ έγινε ο πρώτος παίκτης που κέρδισε δαχτυλίδι NBA ( 1987–88 με τους Λέικερς ) και δαχτυλίδι CBA (Όλμπανι Πατρούνς ) την ίδια χρονιά.
Ο Κάμπελ αγωνίστηκε για χρόνο συμμετοχής κατά τη διάρκεια της θητείας του στο Λος Άντζελες. Το 1989 υπογράφηκε ως ελεύθερος χωρίς περιορισμούς από τους Μινεσότα Τίμπεργουλβς, με τους οποίους είχε κατά μέσο όρο 23,2 πόντους και 5,5 ριμπάουντ ανά παιχνίδι στην εναρκτήρια χρονιά τους. Κατείχε το αρχικό υψηλό σκοραρίσματος όλων των εποχών των Τίμπεργουλβς, σημειώνοντας 4.888 πόντους, πριν καταρριφθεί αργότερα από τον Νταγκ Ουέστ.
Μετά το πέρασμά του με τους Τίμπεργουλβς, ο Κάμπελ έπαιξε στους Νιου Γιορκ Νικς, Ντάλας Μάβερικς και Κλίβελαντ Καβαλίερς πριν φύγει από το ΝΒΑ το 1995.
Από το 2007 έως τις 16 Φεβρουαρίου 2018, ήταν Διευθυντής Στίβου και επικεφαλής προπονητής καλαθοσφαίρισης στο Προπαρασκευαστικό Σχολείο Μπέι Ριντζ στο Μπρούκλιν της Νέας Υόρκης. Έκτοτε έφυγε από το σχολείο.
Εξωτερικοί σύνδεσμοι
Κατηγορία:Σμολ φόργουορντ Κατηγορία:Καλαθοσφαιριστές Νιου Γιορκ Νικς Κατηγορία:Καλαθοσφαιριστές Μινεσότα Τίμπεργουλβς Κατηγορία:Καλαθοσφαιριστές Λος Άντζελες Λέικερς Κατηγορία:Καλαθοσφαιριστές Α1 Εθνικής Ελλάδας Κατηγορία:Καλαθοσφαιριστές Ντιτρόιτ Πίστονς Κατηγορία:Καλαθοσφαιριστές Ντάλας Μάβερικς Κατηγορία:Καλαθοσφαιριστές Κλίβελαντ Καβαλίερς Κατηγορία:Αμερικανοί καλαθοσφαιριστές Κατηγορία:Καλαθοσφαιριστές ΑΕΚ
Καρδιοπνευμονική αναζωογόνηση
μικρογραφία|506x506εσ|Αλυσίδα της επιβίωσης Με τον όρο βασική υποστήριξη ζωής, γνωστή και ως: Εννοείται η χορήγηση θωρακικών συμπιέσεων και αναπνευστικών εμφυσήσεων σε θύμα που έχει καταρρεύσει και δεν αναπνέει, δηλαδή έχει υποστεί καρδιακή ανακοπή. Η διαδικασία της αναζωογόνησης μπορεί να χωριστεί στην βασική υποστήριξη ζωής και στην εξειδικευμένη υποστήριξη ζωής. μικρογραφία|508x508εσ|Καρδιοπνευμονική αναζωογόνηση και αυτόματος εξωτερικός απινιδωτής Χωρίς την έγκαιρη υποστήριξη της ζωής, η πιθανότητα επιβίωσης του ασθενούς με αιφνίδια καρδιακή ανακοπή μειώνεται δραματικά. Συγκεκριμένα, για κάθε λεπτό που περνάει χωρίς απινίδωση και ΚΑΡΠΑ, η πιθανότητα επιβίωσης του ασθενούς μειώνεται κατά 10%.
Βασική υποστήριξη ζωής
Η βασική υποστήριξη ζωής μπορεί να ασκηθεί από όλους τους πολίτες και περιλαμβάνει τα εξής: Η βασική υποστήριξη ζωής μπορεί να ασκηθεί παντού και χωρίς κανέναν εξοπλισμό από τον οποιοδήποτε με ελάχιστη εκπαίδευση η ακόμα και υπό τηλεφωνική καθοδήγηση
Εξειδικευμένη υποστήριξη ζωής
Η εξειδικευμένη υποστήριξη ζωής μπορεί να πραγματοποιηθεί από επαγγελματίες υγείας (γιατρούς, νοσηλευτές, διασώστες ΕΚΑΒ κλπ) και περιλαμβάνει: Αυτού του είδους η υποστήριξη έχει ως προαπαιτούμενο την ύπαρξη κατάλληλα εκπαιδευμένου προσωπικού, καθώς και την ύπαρξη του ογκώδους εξοπλισμού και, κατά συνέπεια, μπορεί να εφαρμοστεί μόνο σε κατάλληλους χώρους όπως νοσοκομεία, αίθουσες αναζωογόνησης, ειδικά εξοπλισμένα ασθενοφόρα, ειδικά εξοπλισμένα ελικόπτερα κλπ.
Έλεγχος θύματος
Ο λόγος των παρακάτω βημάτων στηρίζεται στην στοιχειώδη λογική και αποτελεί το πρώτο βήμα, αν μη τι άλλο ένας άνθρωπος που μιλάει δεν θα μπορούσε έχει υποστεί καρδιακή ανακοπή. Το ίδιο ισχύει και για την αναπνοή, άρα η αναπνευστική διακοπή σημαίνει και απώλεια καρδιακής λειτουργίας. Τα παρακάτω βήματα έχουν τον σκοπό να μας δώσουν της απαραίτητες πληροφορίες για την κατάσταση του θύματος:
Κλήση στο 112 ή 166
Η κλήση σε κέντρο βοήθειας πρέπει να είναι συγκεκριμένη και να καλύπτει κάθε πληροφορία που είναι απαραίτητη, συχνό πρόβλημα αποτελεί η λάθος φρασεολογία (π.χ. αντί «δεν αναπνέει» λέμε «λιποθύμησε») η βιασύνη λήξης της κλήσης, καθώς και η γενίκευση της τοποθεσίας (π.χ. μια διεύθυνση χωρίς τον όροφο ή το όνομα στο κουδούνι) μια ορθή κλήση στο κέντρο βοήθειας πρέπει να περιλαμβάνει τα παρακάτω στοιχεία: Σημαντική είναι η ψυχραιμία μας καθώς η καθαρότητα και σταθερότητα της φωνής, πάντα μπορούμε να πούμε κάποιο τρίτο άτομο να καλέσει βοήθεια. αρκεί να το κατευθύνουμε και στο τέλος να το ρωτήσουμε τι του είπαν στο τηλέφωνο.
Θωρακικές συμπιέσεις και αναπνευστικές εμφυσήσεις
Με τις συμπιέσεις αντικαθιστούμε την λειτουργία της καρδιάς και με τις εμφυσήσεις την λειτουργία των πνευμόνων. Σκοπός μας να μείνει οξυγονωμένος ο εγκέφαλος ώστε να μην προκληθούν βλάβες,οι πιθανότητες να ανανήψει κάποιος χωρίς εξειδικευμένη ιατρική βοήθεια είναι πολύ μικρή γιατί συνήθως η ανακοπή προκαλείται από κάποιο άλλο πρόβλημα που απαιτεί θεραπεία ώστε να μπορέσει να επανέλθει ο οργανισμός. Εφόσον το θύμα δεν αναπνέει και έχουμε κάνει κλήση στο 166 ή στο 112 τα βήματα που πρέπει να ακολουθήσουμε ώστε να δώσουμε χρόνο στον πάσχοντα είναι τα εξής: μικρογραφία|254x254εσ|Καρδιοπνευμονική αναζωογόνηση σε εκπαιδευτικό πρόπλασμα
Θωρακικές συμπιέσεις
μικρογραφία|Προσωπίδα τσέπης|251x251εσ Σημαντικό είναι κατά την διάρκεια των συμπιέσεων να μην χοροπηδούν τα χέρια μας πάνω στον θώρακα, αλλά να κινούνται μαζί με αυτόν, αυτό, σε συνδυασμό με το πλέξιμο τον δακτύλων, θα αποτρέψει κατάγματα στα πλευρά.
Τα προβλήματα με την χειροκίνητη ΚΑΡΠΑ είναι δύο. Αφενός ο διασώστης ενδέχεται να εξαντληθεί πολύ γρήγορα, κάτι που οδηγεί σε αναποτελεσματικές συμπιέσεις που μειώνουν την πιθανότητα επιβίωσης του ασθενούς. Αφετέρου, αν ο διασώστης είναι μόνος του, θα αναγκαστεί να σταματήσει τις συμπιέσεις, ώστε να χρησιμοποιήσει τον απινιδωτή. Αυτό το πρόβλημα μπορεί να λυθεί με συσκευές αυτόματων θωρακικών συμπιέσεων που αφήνουν ελεύθερα τα χέρια του διασώστη και κάνουν τις συμπιέσεις σύμφωνα με τις αναγνωρισμένες οδηγίες της καρδιολογίας (European Resuscitation Council ERC 2015 Guidelines).
Αναπνευστικές εμφυσήσεις
Σε αντίθεση με της συμπιέσεις, οι εμφυσήσεις έχουν αυξημένο βαθμό δυσκολίας και για αυτό καλό θα ήταν, αν δεν έχουμε ξανακάνει, να τις αγνοήσουμε.
Σημαντικό είναι κατά την διάρκεια των εμφυσήσεων να αποφεύγονται οι μεγάλες διακοπές χωρίς θωρακικές συμπιέσεις (πάνω από 10 δευτερόλεπτα). Αν η πρώτη εμφύσηση δεν περάσει προτείνεται να ελεγχθεί η απελευθέρωση αεραγωγού, καθώς και αν υπάρχει κάποιο αντικείμενο που να εμποδίζει τον αέρα να περάσει. Σύμφωνα με τα ως τώρα δεδομένα δεν έχουν καταγραφεί περιπτώσεις από πολίτες που έκαναν εμφυσήσεις και κόλλησαν κάποιο σοβαρό μεταδιδόμενο νόσημα (AIDS,ηπατίτιδα κλπ). Ωστόσο υπάρχουν βοηθήματα ώστε να μην υπάρχει απευθείας επαφή, όπως μάσκες με βαλβίδα μιας κατεύθυνσης, προσωπίδες τσέπης και άλλα.
Διακοπή Θωρακικών συμπιέσεων και αναπνευστικών εμφυσήσεων
Η διακοπή Θωρακικών συμπιέσεων και αναπνευστικών εμφυσήσεων είναι μια εκδοχή κατά την διάρκεια της αναζωογόνησης για πολλαπλούς λόγους είτε για θετικούς είτε για αρνητικούς ,δυστυχώς δεν είναι εφικτό κάποιες φορές να συνεχίσουμε έπ άπειρον,έτσι οι κύριοι λόγοι διακοπής είναι:
Ο τρόπος για να καταλάβουμε την επιτυχή ανάνηψή του θύματος είναι μέσω της εμφάνισης των παρακάτω σημείων:
Αυτόματος εξωτερικός απινιδωτής
Ο αυτόματος εξωτερικός απινιδωτής είναι συσκευή η οποία παρέχει ρεύμα με βασική αρχή την επαναφορά της καρδιακής λειτουργίας. Πρόκειται για ασφαλές μηχάνημα ,το οποίο τείνει να βρίσκεται σε μέρη όπου συγκεντρώνουν πολύ κόσμο όπως εμπορικά κέντρα, γήπεδα, σχολεία, αεροδρόμια, σιδηροδρομικούς σταθμούς, αεροσκάφη κλπ. Η εγκαιρη απινίδωση παίζει καθοριστικό ρόλο στην έκβαση της πορείας του θύματος, καθώς μπορεί να αυξήσει ραγδαία το ποσοστό επιβίωσής του.
Η λογική αρχή του αυτόματου εξωτερικού απινιδωτη είναι κάθε πολίτης να μπορεί να τον χρησιμοποιεί. Έτσι, έχει σχεδιαστεί για να είναι όσο ποιο απλός γίνεται στη χρήση του. Τα βήματα για τη χρήση του είναι απλά. Ο απινιδωτής επίσης έχει τη δυνατότητα καταγραφής τόσο των διαδικασιών που εκτελεί, όσο και καταγραφές ήχου.
Στην συσκευασία του απινιδωτή επίσης υπάρχουν:
Πνιγμονή
Πνιγμονή είναι η φραγή του αναπνευστικού συστήματος από ένα ξένο αντικείμενο (όχι υγρό) το οποίο θα κάνει ή μερική φραγή και το θύμα θα μπορεί να βήξει και να αναπνεύσει ή πλήρης φραγή του αναπνευστικού συστήματος είναι μια απολύτως απειλητική για την ζωή κατάσταση που θα οδηγήσει αν δεν αντιμετωπιστεί άμεσα σε καρδιακή ανακοπή και για αυτόν τον λόγο ανήκει στην βασική υποστήριξη ζωής.Τα βήματα που πρέπει να ακολουθήσουμε για την επιτυχή αποβολή του ξένου σώματος είναι:
Όσο βήχει: Αν σταματήσει να βήχει:
Αν το θύμα καταρρεύσει, αρχίζουμε άμεσα καρδιοπνευμονική αναζωογόνηση
Ανάνηψη με δύο διασώστες
Η διαδικασία ανάνηψης με δύο διασώστες είναι πολύ λιγότερο εξαντλητική και σίγουρα τα αποτελέσματα είναι καλύτερα γιατί υπάρχει συντονισμός. Στην περίπτωση αυτή μοιράζονται οι συμβαλλόμενοι κατά βούληση. Ο ένας διασώστης αναλαμβάνει τις συμπιέσεις ενώ ο άλλος την απελευθέρωση των αναπνευστικών οδών, την αναπνοή στόμα με στόμα. Οι διασώστες που αλλάζουν ρόλους μεταξύ τους θα πρέπει να διατηρούν έναν σταθερό ρυθμό στις κινήσεις τους.
Εκπαίδευση
Προτείνεται να αποκτηθεί από όλους τους πολίτες η γνώση της βασικής υποστήριξης ζωής. Η γνώση πρώτων βοηθειών είναι ένα απαραίτητο εφόδιο για κάθε άνθρωπο. Ο εγκέφαλος μπορεί να διατηρηθεί σε ζωή για μερικά λεπτά χωρίς οξυγόνο και με την έγκυρη επέμβαση να έρθει σε κανονική λειτουργία χωρίς να έχει υποστεί ζημιά. Κατά προσέγγιση τα 4 πρώτα λεπτά είναι τα πιο κρίσιμα.
Ο Ευρωπαϊκός οργανισμός αναζωογόνησης έχει δημιουργήσει το σύστημα Cosy, από το οποίο μπορεί κάποιος να κάνει αίτηση για να παρακολουθήσει σεμινάριο που θα είναι και πιστοποιημένο. Το σεμινάριο έχει διάρκεια 5 ώρες που γίνονται σε μία ημέρα. Ο τρόπος διδασκαλίας είναι διαλέξεις οι οποίες είναι μικρής διάρκειας και περιέχουν ενδιαφέρουσες πληροφορίες ενημερωτικού χαρακτήρα και διαχωρισμός σε μικρά group των 6-10 εκπαιδευόμενων και εκεί θα έχουν την ευκαιρία οι εκπαιδευόμενοι να διδαχτούν στο πρόπλασμα την εκάστοτε δεξιότητα κάτω από της οδηγίες ενός BLS - Full Instructor. Μετά την ολοκλήρωση του σεμιναρίου δίνεται πιστοποίηση BLS-Provider με ισχύ 3 χρόνια.
Παραπομπές
Κατηγορία:Επείγουσα ιατρική
Basic Life Support
Γιώργος Τζαβέλλας (σκηνοθέτης)
Βιογραφία
Γεννήθηκε στις 10 Αυγούστου, 1916. Ήταν γιος του δημοσιογράφου Θάνου Τζαβέλλα και της Αφροδίτης Μιχαηλίδου και απόγονος της ιστορικής οικογένειας Τζαβέλλα, από το Σούλι. Υπήρξε παιδικός φίλος του Νίκου Τσιφόρου.
Το 1927 θα παρακολουθήσει τις Δελφικές Εορτές του Άγγελου και της Εύας Σικελιανού. Θα μαγευτεί και θα συγκινηθεί τόσο πολύ με την αναβίωση του αρχαίου ελληνικού δράματος ώστε έθεσε ως στόχο την ενασχόλησή του μια μέρα με την τραγωδία. Θα το καταφέρει τελικά 35 χρόνια μετά, γυρίζοντας την εξαίσια και πρωτοπόρα για την εποχή της «Αντιγόνη». Ωστόσο, θα μαγευτεί και με έναν ακόμη θρύλο, αυτή τη φορά στις κινηματογραφικές αίθουσες όπου θα γίνει μόνιμος θαμώνας και θα «σπουδάσει» τον κινηματογράφο. Αυτός ο θρύλος ήταν ο Τσάρλι Τσάπλιν. Ο περίφημος Σαρλό και οι ταινίες του θα τον γοητέψουν τόσο που θα πάρει την απόφαση να ασχοληθεί στη ζωή του, με αυτό που αγαπά περισσότερο, δηλαδή, το σινεμά.
Αρχικά, σε συνεργασία με το Νίκο Τσιφόρο θα γράφει το πρώτο θεατρικό του έργο, «Ο κλέφτης της Καρδιάς μου», που παρουσιάστηκε ως οπερέτα, το 1936. Ανέβηκε από το θίασο Ορέστη Μακρή-Μίσιου Χαντά-Παρασκευά Οικονόμου, στο θέατρο Μακεδού, με μουσική δική του – χωρίς να ξέρει καν νότες. Ήταν μόλις στα δεκαεννέα του και, για χάρη του πατέρα του, φοιτητής της Νομικής. Την ίδια χρονιά άνοιξε τον κινηματογράφο Ρουαγιάλ στην Πατησίων.
Στη συνέχεια θα πολεμήσει στο αλβανικό μέτωπο ως στρατιώτης και επιστρέφοντας θα ζήσει την Κατοχή. Ως παθιασμένος κινηματογραφιστής κατέγραφε με την κάμερα του σημαντικές στιγμές εκείνης της περιόδου, όπως την υποστολή της ναζιστικής σημαίας από την Ακρόπολη. Το οπτικό αρχειακό υλικό εκείνων των ιστορικών γεγονότων το οφείλουμε στον Τζαβέλλα. Επίσης, λίγο πριν την απελευθέρωση, με τη βοήθεια του παραγωγού Μαυρίκιου Νόβακ θα γυρίσει την πρώτη δραματουργικά και τεχνικά άρτια ελληνική ταινία, τα «Χειροκροτήματα».
Το 1974 με τη Μεταπολίτευση, ο Κωνσταντίνος Καραμανλής τού αναθέτει  τη θέση του Προέδρου των Γενικών Κινηματογραφικών Επιχειρήσεων, που υπήρξε προπομπός του Ελληνικού Κέντρου Κινηματογράφου (ΕΚΕ). Συμμετείχε στη σύνταξη του πρώτου νόμου για την εθνική κινηματογραφία.
Ο θάνατος της αγαπημένης του γυναίκας το Δεκέμβριο, 1969 τον απομάκρυνε αρκετά από τα καλλιτεχνικά δρώμενα. Μέχρι το τέλος της ζωής του αφιερώθηκε στη συγγραφή της αυτοβιογραφίας του και την τακτοποίηση του κινηματογραφικού του αρχείου. Στις 18 Οκτωβρίου, 1976 θα πεθάνει από βαρύ εγκεφαλικό επεισόδιο, λίγες ημέρες μετά το Φεστιβάλ Θεσσαλονίκης, για το οποίο πάσχισε ως ένθερμος υποστηρικτής του.
Κινηματογράφος
Το 1944 με την ταινία «Χειροκροτήματα» επανέφερε στο προσκήνιο τον αλησμόνητο Αττίκ. Χωρίς χρήματα, στούντιο και τεχνικά μέσα, ο Τζαβέλλας γύρισε την ταινία στο πίσω μέρος της οθόνης του κινηματογράφου Ρεξ, ένα από τα κτίρια στα οποία οι Γερμανοί παρείχαν ηλεκτρικό ρεύμα όλο το 24ωρο. Η ταινία, σε σενάριο δικό του, έγινε τεράστια επιτυχία εκείνη τη μαύρη περίοδο, παρότι ορισμένες φορές ήταν εμφανέστατη η απειρία του νεαρού σκηνοθέτη. Ο Αττίκ λίγο καιρό μετά τα γυρίσματα αυτοκτόνησε. Το 1946 προβάλλεται η ταινία του «Πρόσωπα λησμονημένα», την οποία ο ίδιος ο Τζαβέλλας θεωρούσε μέτρια. Ήταν τότε που ξεσπούσε ο εμφύλιος πόλεμος στην Ελλάδα και η προβολή της είχε προκαλέσει προβλήματα εξαιτίας των αριστερών ηθοποιών που αναγράφονταν στην αφίσα της.
Το 1948, επιμένοντας να γυρίζει ελληνοκεντρικά θέματα που ήταν ένα από τα κύρια χαρακτηριστικά του, θα σκηνοθετήσει το αισθηματικό δράμα «Μαρίνος Κοντάρας», σε παραγωγή και πάλι της Νόβακ Φιλμ. Εδώ βασίζει το σενάριο του στο ομότιτλο διήγημα του Αργύρη Εφταλιώτη και η ταινία αποτελεί μια από τις πρώτες απόπειρες κινηματογραφικής απόδοσης έργου της ελληνικής πεζογραφίας. Τον πρωταγωνιστικό ρόλο θα παίξει ο Μάνος Κατράκης - λίγο προτού εξοριστεί στη Μακρόνησο. Ο Τζαβέλλας δεν κάμφθηκε από τις δυσκολίες των γυρισμάτων σε Πάρο και Σαντορίνη και ως πρωτοπόρος κατάφερε να συμμετάσχει στο κινηματογραφικό Φεστιβάλ στο Βέλγιο, συστήνοντας τον ελληνικό κινηματογράφο στο εξωτερικό.
«Ο Μεθύστακας» είναι ένα εξαίσιο συγκινητικό μελόδραμα, με τον Ορέστη Μακρή στον ομώνυμο ρόλο και το Δημήτρη Χορν. Γυρίστηκε το 1950 και υπήρξε η μεγαλύτερη εισπρακτική επιτυχία μέχρι τα μέσα της επόμενης δεκαετίας. Σ' αυτή την ταινία ο Τζαβέλλας συμμετείχε και ως παραγωγός μαζί με το Φίνο γιατί ο τελευταίος δεν θεωρούσε ότι θα μπορούσε να γίνει επιτυχία. Το 1952 θα κάνει ακόμη ένα μελόδραμα, «Ο Γρουσούζη ς», με έντονα κοινωνικά και ηθογραφικά στοιχεία και πάλι με τον Ορέστη Μακρή. Ωστόσο θα διανθίσει το σενάριο με κωμικά στοιχεία, ενώ μια σειρά από αξιόλογους καρατερίστες – ανάμεσά τους και ο νεαρός Ντίνος Ηλιόπουλος στο ρόλο ενός γέροντα – θα συμβάλλουν στην επιτυχία της ταινίας, της οποίας, εκτός από την παραγωγή, ο Φίνος είχε αναλάβει και το μοντάζ. Την ίδια χρονιά θα γυρίσει το φιλμ «Η Αγνή του λιμανιού» με πρωταγωνίστρια την Ελένη Χατζηαργύρη και μουσική του Μάνου Χατζιδάκι. Πρώτη επιλογή του Τζαβέλλα υπήρξε η Μελίνα Μερκούρη αλλά δεν έγινε αποδεκτή από το Φίνο.
Το 1953 θα σκηνοθετήσει μία από τις μεγαλύτερες επιτυχίες του, την απολαυστική αισθηματική κωμωδία «Το Σοφεράκι» με πανέξυπνο δικό του σενάριο, απίστευτες ατάκες, ρυθμό, κεφάτες ερμηνείες και το Ντίνο Κατσουρίδη στο μοντάζ. Το 1956 θα έρθει η ώρα του «Ζηλιαρόγατου», μιας ξεκαρδιστικής κωμωδίας αισθηματικών παρεξηγήσεων, με το Βασίλη Λογοθετίδη και ένα υπέροχο καστ συμπρωταγωνιστών, σε παραγωγή της Ανζερβός. Το 1958 θα γυρίσει την αισθηματική κωμωδία «Μια ζωή την έχουμε», με το Δημήτρη Χορν και την Υβόν Σανσόν, της οποίας τα τερτίπια και η συμπεριφορά της προκάλεσαν την οργή όλων των συντελεστών, ενώ το ντουμπλάρισμά της που έκανε η Θεανώ Ιωαννίδου δεν ταίριαζε με το σνομπ χαρακτήρα της. Η ταινία στην εποχή της ήταν μία αποτυχία και είναι άγνωστο αν τελικά θα γινόταν αγαπητή από το κοινό με την Αλίκη Βουγιουκλάκη που ήταν η αρχική επιλογή. Στο ρόλο του Δημήτρη Χορν υπήρξε πρόταση να παίξει ο Βασίλης Λογοθετίδης.
Την τελευταία του ταινία θα την γυρίσει το 1965. Πρόκειται για την κλασική αισθηματική κωμωδία «Η δε γυνή να φοβήται τον άνδρα», με το Γιώργο Κωνσταντίνου και τη Μάρω Κοντού. Το θέμα της ιστορίας είναι μια μεγάλη αγάπη αλλά και η εποχή της αντιπαροχής και του γκρεμίσματος όλων αυτών που μας ένωναν ως κοινωνία, παρά τα όποια στερεότυπα και τις ασήμαντες διενέξεις.
Προσωπικό όραμα και ύφος
Ο Γιώργος Τζαβέλλας θεωρείται ο πρώτος σκηνοθέτης που αποδέσμευσε τους ηθοποιούς του κινηματογράφου από το στομφώδες θεατρικό παίξιμο καθώς και ο πρώτος που εισήγαγε τον διπλό άξονα αφήγησης («Ιστορία μιας κάλπικης λίρας») και τη σπονδυλωτή άρθρωση («Μεθύστακας»). Μέσα από τη μυθοπλασία των ταινιών του έδινε την αίσθηση του πραγματικού, με ηθικολογικές προσεγγίσεις και στοιχεία νεορεαλισμού (Η Αγνή του λιμανιο ύ). Ήταν ο δημιουργός εκείνος που ενηλικίωσε το ελληνικό σινεμά και ο πρώτος που του έδωσε την ώθηση που έπρεπε εκτός συνόρων της Ελλάδος.
Ο φιλόλογος-θεατρικός κριτικός Κώστας Γεωργουσόπουλος έχει μιλήσει για την θεατρική παραγωγή της προπολεμικής περιόδου και για το πώς η ίδια ομάδα θεατρικών συγγραφέων, στην οποία ανήκε και ο Γιώργος Τζαβέλλας, συνέβαλε στη συγκρότηση της λαϊκής κωμωδίας των ετών 1947-1957.
Για την ευαισθησία του σκηνοθέτη ο Ιάσων Τριανταφυλλίδης μάς θυμίζει τη δήλωση του Δημήτρη Χορν, στενού συνεργάτη του Τζαβέλλα: «Το μοναδικό ελάττωμα του Τζαβέλλα, αναμφισβήτητα του μεγαλύτερου Έλληνα σκηνοθέτη του κινηματογράφου, ήταν ο μελό χαρακτήρας του που αποτυπωνόταν και στις ταινίες του». Για τις γνώσεις του αρκεί να μνημονεύσουμε τον διευθυντή φωτογραφίας Αριστείδη Καρύδη Φουκς ο οποίος παραδέχτηκε ότι από όλους τους σκηνοθέτες με τους οποίους είχε συνεργαστεί, ο Γιώργος Τζαβέλλας ήξερε τι είναι σκηνοθεσία προτού ακόμα αρχίσει να σκηνοθετεί.
Διακρίσεις
Μαρίνος Κοντάρας
Η ταινία προβλήθηκε στο "Knokke-Le-Zoute International Film & Art Festival" του Βελγίου, τον Ιούνιο, 1949.
Ιστορία μιας κάλπικης λύρας
Το 1955 θα γυρίσει, για πολλούς, την καλύτερη ελληνική ταινία όλων των εποχών, μία σπονδυλωτή, την πρώτη στην Ελλάδα, λαϊκή δραματική αισθηματική κομεντί, την πάντα φρέσκια «Κάλπικη Λίρα», έχοντας ως πρωταγωνιστές τους Βασίλη Λογοθετίδη, Ίλια Λιβυκού, Μίμη Φωτόπουλο, Σπεράντζα Βρανά, Ορέστη Μακρή, Λαυρέντη Διανέλλο, Δημήτρη Χορν και Έλλη Λαμπέτη. Τα γυρίσματα κράτησαν ένα χρόνο όταν συνήθως εκείνη την περίοδο μια ταινία ολοκληρωνόταν σε τρεις μήνες. Ο Τζαβέλλας, σε δικό του σενάριο, φτιάχνει μία από τις αρτιότερες ελληνικές ταινίες, αυτή τη φορά σε παραγωγή της Ανζερβός, διαπερνώντας όλη την ελληνική κοινωνία, μέσα από τις τέσσερις ιστορίες του και βάζοντας στο στόχαστρό του το χρήμα και το πόσο κάλπικο είναι. Ο πίνακας που ζωγραφίζει ο Δημήτρης Χορν ήταν δημιούργημα του Αλέκου Κοντόπουλου. Το φιλμ έγινε η πρώτη διεθνής ελληνική επιτυχία, αφού όπου κι αν προβλήθηκε την υποδέχθηκαν με ενθουσιασμό, ενώ στη Σοβιετική Ένωση, η ταινία «παίχθηκε» σε 1.000 κινηματογραφικές αίθουσες ταυτόχρονα. Επίσης, βραβεύτηκε στα Φεστιβάλ Βενετίας, Μπάρι και Μόσχας ενώ είχε επίσημη συμμετοχή στα φεστιβάλ Καννών και Κάρλοβι Βάρι. Θεωρείται μία από τις 1.000 καλύτερες ταινίες του παγκόσμιου κινηματογράφου (σύμφωνα με τον διάσημο Γάλλο θεωρητικό Georges Sadoul). Προωθήθηκε και πουλήθηκε σε 30 χώρες.
Αντιγόνη
Το 1961 θα κάνει το παιδικό του όνειρο πράξη και θα μεταφέρει στην οθόνη την τραγωδία του Σοφοκλή «Αντιγόνη», με αποτέλεσμα πρωτοποριακό για την εποχή, που δίχασε την ελληνική κριτική αλλά αποθεώθηκε στο Φεστιβάλ Βερολίνου. Στην παραγωγή-χρηματοδότηση του φιλμ βοήθησε ο Ιάκωβος (Τζέιμς) Πάρις. Η ταινία έκανε αίσθηση όπου και αν προβλήθηκε εκτός Ελλάδος και κέρδισε τρία βραβεία στο Φεστιβάλ Θεσσαλονίκης, Μουσικής (Αργύρης Κουνάδης), Ερμηνείας (Μάνος Κατράκης & Ειρήνη Παπά). Επίσης, κέρδισε δύο βραβεία στο Φεστιβάλ Σαν Φραντσίσκο, Ερμηνείας (Μάνος Κατράκης) και Σκηνοθεσίας και ένα βραβείο Α' γυναικείου ρόλου (Ειρήνη Παπά) στο Διεθνές Φεστιβάλ Κινηματογράφου στο Λονδίνο. Ήταν ακόμα υποψήφια για Χρυσή Άρκτο καλύτερης ταινίας στο Φεστιβάλ Βερολίνου και για βραβείο Samuel Goldwyn στις Χρυσές Σφαίρες. Βραβεύτηκε ως η μία από τις 10 καλύτερες ταινίες στον κόσμο για το έτος 1961 από την Ένωση Διεθνών Ανταποκριτών Κινηματογράφου στις ΗΠΑ.
Η δε Γυνή να φοβήται τον Άνδρα
Το 1965 η ταινία αυτή συμμετείχε επίσημα στο Φεστιβάλ Βερολίνου. Κέρδισε το βραβείο σκηνοθεσίας στο Φεστιβάλ του Σικάγο, Αμερική. Ο Τζαβέλλας σκέφτηκε αρχικά να ονομάσει την ταινία «Η αστεφάνωτη», όμως άλλαξε γνώμη καθώς έμαθε ότι ένας συνάδελφος του σκηνοθέτης, ο Νίκος Αβραμέας, γυρίζει εκείνη την περίοδο μια ταινία με τον ίδιο τίτλο. Ο ίδιος έλεγε για την ταινία αυτή: «ρωμαίικη σάτιρα με βαθιές ανθρώπινες ρίζες».
Ο γιός του σκηνοθέτη Γιώργου Τζαβέλλα, με αφορμή τα 100 χρόνια από τη γέννηση του πατέρα του και σε συνδυασμό με μία παλιότερη δουλειά της West Wing Studios, που εδρεύει στη Φλόριντα των ΗΠΑ, ήρθε σε επικοινωνία με την ελληνική εταιρεία Καραγιάννης–Καρατζόπουλος Α.Ε., ώστε να σταλεί κόπια της ταινίας εκεί και να χρωματιστεί πλήρως. Η επεξεργασία ξεκίνησε την άνοιξη του 2015 και τελείωσε τον φθινόπωρο του ίδιου έτους. (Νίκος Δρίβας, Cineramen, 18/12/21)
Φιλμογραφία
Χειροκροτήματα (σενάριο, σκηνοθεσία), 1944
Πρόσωπα λησμονημένα (σενάριο, σκηνοθεσία), 1946
Μαρίνος Κοντάρας (σενάριο [διήγημα του Αργύρη Εφταλιώτη], σκηνοθεσία), 1948
Ο Μεθύστακας (σενάριο, σκηνοθεσία, συμπαραγωγός με τη Φίνος Φιλμ), 1950
Η Αγνή του λιμανιού (σενάριο, σκηνοθεσία), 1952
Ο γρουσούζης (σενάριο, σκηνοθεσία), 1952
Το σωφεράκι (σενάριο, σκηνοθεσία), 1953
Ο αγαπητικός της βοσκοπούλας (σενάριο [δραματικό ειδύλλιο του Δημήτριου Κορομηλά], σκηνοθεσία), 1955
Ιστορία μιας κάλπικης λίρας (σενάριο, σκηνοθεσία), 1955
Άσσοι του γηπέδου (ηθοποιός), 1956
Ο ζηλιαρόγατος (σενάριο [θεατρικό έργο «Ο εραστής έρχεται του Γεωργίου Ρούσσου], σκηνοθεσία), 1956
Μια ζωή την έχουμε (σενάριο, σκηνοθεσία), 1958
Αντιγόνη (σενάριο [τραγωδία «Αντιγόνη του Σοφοκλή], σκηνοθεσία), 1961
Η γυνή να φοβήται τον άντρα (σενάριο, σκηνοθεσία), 1965
Ο αστερισμός της παρθένου (σενάριο), 1973
Εξωτερικοί σύνδεσμοι
Κατηγορία:Έλληνες σκηνοθέτες Κατηγορία:Έλληνες σεναριογράφοι Κατηγορία:Έλληνες θεατρικοί συγγραφείς Κατηγορία:Έλληνες στιχουργοί
Άνχελες Μπάρριο Αλόνσο
Η Άνχελες Μπάρριο Αλόνσο (Ángeles Barrio Alonso, γεννημένη το 1955) είναι Ισπανίδα ιστορικός, καθηγήτρια στο Πανεπιστήμιο της Κανταβρίας.
Βιογραφία
Γεννηθείσα το 1955, είναι η συγγραφέας βιβλιογραφικών έργων όπως, μεταξύ άλλων, τα Anarquismo y anarcosindicalismo en Asturias (1890–1936) (Siglo XXI editores, 1988), ''La Modernización de España (1917-1939). Política y Sociedad (Síntesis, 2004), Por la razón y el derecho. Historia de la negociación colectiva en España (1850-2012) (Comares, 2014) και Ricardo Mella, Frustraciones federales y expectativas libertarias de un idealista tranquilo'' (Universidad de Cantabria, 2015), το οποίο και αποτελεί βιογραφία του Ρικάρδο Μέγια. Από το 2009, εργάζεται ως καθηγήτρια στο Πανεπιστήμιο της Κανταβρίας.
Πηγές
Κατηγορία:Ιστορικοί του κομμουνισμού Κατηγορία:Ιστορικοί του αναρχισμού Κατηγορία:Ισπανοί ιστορικοί Κατηγορία:Ισπανοί ακαδημαϊκοί
Κεν Ρίτσμοντ
Ο Κεν Ρίτσμοντ (Kenneth Richmond, Κένσινγκτον, 10 Ιουλίου 1926 - Μείζον Λονδίνο, 3 Αυγούστου 2006) ήταν Βρετανός χάλκινος ολυμπιονίκης της πάλης το 1952 και ηθοποιός.
Ως ηθοποιός
Σημαντική του εμφάνιση ήταν στο ρόλο του παλαιστή Νικολάι στην ταινία του Ζυλ Ντασσέν "Night and the City". Ήταν επίσης γνωστός ως ο 4ος και τελευταίος ημίγυμνος άνδρας που έπαιζε το (χάρτινο) γκονγκ στις ταινίες του Άρθουρ Ρανκ (το στούντιο έκλεισε το 1980), όπως Μεγάλες Προσδοκίες, "Black Narcissus", "The Red Shoes", και "Kind Hearts and Coronets".
Τελευταία χρόνια
Ήταν Μάρτυρας του Ιεχωβά και διώχθηκε ως αντιρρησίας συνείδησης. Τα τελευταία χρόνια της ζωής του ήταν εθελοντής ιερέας της εκκλησίας.
Πέθανε στην Αγγλία, σε ηλικία 80 ετών. Η σύζυγός του, Βαλεντίνα, είχε πεθάνει το 1996.
Παραπομπές
Κατηγορία:Βρετανοί αθλητές Κατηγορία:Βρετανοί Ολυμπιονίκες
Ευφυής σχεδιασμός
Η θεωρία του ευφυούς σχεδιασμού αναφέρεται στην αιτία της ύπαρξης του σύμπαντος αλλά και της ζωής στον πλανήτη μας, χαρακτηρίζοντάς την έναν νου με ευφυΐα που σχεδίασε και ουσιαστικά και τα δημιούργησε.
Ορισμένοι υποστηρίζουν ότι αποτελεί μια παραλλαγή του δημιουργισμού, αλλά η βάση του ευφυούς σχεδιασμού είναι η καθαρή επιστημονική παρατήρηση χωρίς να κατονομάζει τον ευφυή σχεδιαστή ως  Θεό, παρόλα αυτά κρίνεται ως ψευδοεπιστήμη. Σύμφωνα με αυτή τη θεωρία το Σύμπαν και τα βιολογικά συστήματα είναι τόσο πολύπλοκα, ώστε είναι αδύνατο να δημιουργήθηκαν με τυχαίες διεργασίες όπως υποστηρίζει η θεωρία της εξέλιξης. Θα πρέπει δηλαδή να έχουν σχεδιαστεί από κάποια ευφυή δύναμη. Η θεωρία του ευφυούς σχεδιασμού έχει καταδειχθεί από την επιστημονική κοινότητα ότι είναι θρησκευτικό επιχείρημα, μια μορφή του δημιουργισμού που στερείται εμπειρικής υποστήριξης και δεν μπορεί να ελεγχθεί μέσω επιστημονικής υπόθεσης. Οι υπέρμαχοί της θεωρούν ότι αντιτίθενται στον μεθοδικό νατουραλισμό της σύγχρονης επιστήμης
Ο ευφυή σχεδιασμός προτείνει δύο κύρια επιχειρήματα εναντίον των εξελικτικών προτάσεων: την μη αναγώγιμη πολυπλοκότητα (irreducible complexity: πολυπλοκότητα που δεν προκύπτει από την ανάλυση και σύνθεση των συστατικών της) και την εξειδικευμένη πολυπλοκότητα. Αυτά τα επιχειρήματα προσφέρουν εξακριβώσεις ότι συγκεκριμένα χαρακτηριστικά (βιολογικά και πληροφοριακά αντίστοιχα) είναι πολύ πολύπλοκα για να είναι αποτέλεσμα φυσικών διαδικασιών.
Παραπομπές
Κατηγορία:Δημιουργισμός Κατηγορία:Ψευδοεπιστήμες
Λαρνώ
Οι κάτοικοί του είναι γνωστοί ως Λαρνωντιέν (γαλλικά: Larnaudiens).
Παραπομπές
Κατηγορία:Κοινότητες του Ζυρά
Γκραν Πρι Αυστραλίας 2020 (Φόρμουλα 1)
Το Γκραν Πρι Αυστραλίας 2020 θα ήταν ο εναρκτήριος αγώνας στο Παγκόσμιο πρωτάθλημα Φόρμουλα 1 2020 και θα διεξαγόταν στο Albert Park στη Μελβούρνη της Αυστραλίας το τριήμερο 13-15 Μαρτίου 2020. Ματαιώθηκε λόγο της πανδημία κορονοϊού 2019–20.
Συμμετέχοντες και επιλεγμένα ελαστικά
Εδώ βλέπετε ποιοι οδηγοί θα συμμετείχαν στον αγώνα και ποια ελαστικά είχαν διαλέξει για το τριήμερο.
Παραπομπές
Κατηγορία:Παγκόσμιο πρωτάθλημα Φόρμουλα 1 το 2020 Κατηγορία:Αθλητισμός στην Αυστραλία
Ζιζιάκ Ζακέλι
Η Ζιαζιάκ, γεωργιανά ჯიაჯაყ ჯაყელი (άκμασε 1300-1330) από τον Οίκο των Ζακέλι, πριγκίπων της Γεωργίας (Ιβηρίας), έγινε αυτοκράτειρα της Τραπεζούντας μετά τον γάμο της με τον Αλέξιο Β΄ Μέγα Κομνηνό.
Βιογραφία
Ήταν κόρη του Μπέκα Α΄ αταμπέγκ του Σάμτσκε. Ο Οίκος της κατείχε το Γεωργιανό φεουδαλικό αξίωμα του εριστάβι, που μπορεί να αποδοθεί ως "κυβερνήτης περιοχής" ή "στρατιωτικός διοικητής", περίπου ισοδύναμο με τα Ρωμαϊκά αξιώματα του στρατηγού ή του δούκα.
Εκτιμάται, ότι ο γάμος της έγινε π. το 1300. Ο Ανδρόνικος Β΄ Παλαιολόγος ήταν κηδεμόνας του ανήλικου Αλεξίου Β΄ και ήθελε ο Αλέξιος Β΄ να νυμφευτεί την κόρη τού Νικηφόρου Χούμνου μεσάζοντος (πρώτου υπουργού) του και λογίου. Όμως ο νεαρός Αλέξιος Β΄, χωρίς να ζητήσει την έγκρισή του, νυμφεύτηκε τη Ζιζιάκ. Ο Ανδρόνικος Β΄ αποτάνθηκε στην Εκκλησία, ζητώντας την ακύρωση του γάμου, αλλά ο Πατριάρχης αρνήθηκε να συμπράξει, για τον λόγο ότι η Ζιαζιάκ ήταν έγκυος. Η μητέρα του Αλεξίου Β΄, η Ευδοκία Παλαιολογίνα, που επέστρεψε στην Τραπεζούντα με σκοπό να τον πείσει να λύσει τον γάμο, τον συμβούλευσε να κρατήσει τη σύζυγό του από τη Γεωργία.
Η διάρκεια του γάμου τους δεν είναι σαφής. Ο Αλέξιος Β΄ απεβίωσε το 1330, αλλά δεν έχουμε πληροφορία για το τέλος της Ζιαζιάκ. Το Λεξικό Ιστορικό και Γενεαλογικό των μεγάλων οίκων της Ελλάδας, της Αλβανίας και της Κωνσταντινούπολης (1983) του Μιχαήλ-Δημητρίου Στούρτζα την θεωρεί ως την πρώτη από δύο συζύγους. Η δεύτερη είναι η Ζίντγκα, κόρη του Δημητρίου Β΄ της Γεωργίας και της δεύτερης συζύγου του Σολγκάρ, Μογγόλας. Ο Δημήτριος Β΄ ήταν πολύγαμος: είχε τρεις συζύγους ταυτόχρονα. Η κόρη του αυτή πιστοποιείται από τα Γεωργιανά Χρονικά. Πάντως το Χρονικό δεν αναφέρει, ότι αυτή παντρεύτηκε. Παλαιότερα έργα, όπως το Γενεαλογικά δένδρα για την ιστορία των Ευρωπαϊκών Κρατών (1978) του Ντέντλεβ Σβέννικε δεν αναφέρουν δεύτερο γάμο του Αλεξίου Β΄. Ως εκ τούτου η άποψη του Μ.Δ. Στούρτζα δεν είναι ευρέως αποδεκτή.
Οικογένεια
Παντρεύτηκε τον Αλέξιο Β΄ Μέγα Κομνηνό και είχε τέκνα:
Παραπομπές
Κατηγορία:Αυτοκρατορία της Τραπεζούντας
Spider-Man (ταινία, 2002)
Το Spider-Man είναι αμερικανική περιπέτεια παραγωγής 2002, βασισμένη στον ομώνυμο ήρωα των κόμικς της Marvel. Τη σκηνοθεσία ανέλαβε ο Σαμ Ράιμι και το σενάριο έγραψε ο Ντέιβιντ Κόεπ. Πρωταγωνιστεί ο Τόμπι Μαγκουάιρ στο ρόλο του Πίτερ Πάρκερ, ένα μαθητή λυκείου που μετά από ένα δάγκωμα μιας αράχνης αναπτύσσει δυνάμεις και αποφασίζει να καταπολεμήσει το έγκλημα. Στην ταινία επίσης συμμετέχουν ο Γουίλεμ Νταφόε στο ρόλο του Green Goblin, η Κίρστεν Ντανστ ως Μέρι Τζέιν και ο Τζέιμς Φράνκο ως ο καλύτερος φίλος του Πίτερ, Χάρι Όσμπορν.
Μετά από προσπάθεια ανάπτυξης της ταινίας για 25 χρόνια, η ταινία πήρε άδεια να κυκλοφορήσει παγκοσμίως από τη Sony Pictures το 1999, αφού πρώτα απέκτησε τα δικαιώματα του αρχικού σεναρίου του Τζέιμς Κάμερον. Οι σκηνοθέτες Ρόλαντ Έμεριχ, Τιμ Μπάρτον, Κρις Κολόμπους και Ντέιβιντ Φίντσερ ήταν υποψήφιοι να σκηνοθετήσουν πριν προσληφθεί τελικά ο Σαμ Ράιμι το 2000. Το σενάριο έγραψε ο Ντέιβιντ Κόεπ, χρησιμοποιώντας ως βάση το σενάριο του Κάμερον, και κατά τη διάρκεια της παραγωγής το επιμελήθηκαν οι Σκοτ Ρόζενμπεργκ και Άλβιν Σάρτζεντ.
Πλοκή
Ο Πίτερ Πάρκερ ζει στο Φόρεστ Χιλς, μια ήσυχη γειτονιά της Νέας Υόρκης με το θείο του τον Μπεν και τη θεία Μέι. Είναι κρυφά ερωτευμένος με τη Μέρι Τζέιν Γουάτσον, το κορίτσι που μένει στο διπλανό σπίτι, αλλά είναι πολύ ντροπαλός για να την προσεγγίσει. Ο κολλητός του ο Χάρι Όσμπορν είναι γιος του Δόκτωρ Νόρμαν Όσμπορν, πρόεδρος της κατασκευαστικής εταιρίας Oscorp, η οποία προσπαθεί να υπογράψει ένα συμβόλαιο για την προμήθεια όπλων στο στρατό των Ηνωμένων Πολιτειών.
Σε μια σχολική εκδρομή σε ένα εργαστήριο γενετικής, τον Πίτερ τον δαγκώνει μια γενετικά μεταλλαγμένη αράχνη. Όταν επιστρέφει σπίτι, λιποθυμάει. Εν τω μεταξύ, υπό την πίεση του στρατού, ο Νόρμαν τεστάρει το καινούριο χημικό όπλο στον εαυτό του. Το χημικό τον κάνει δυνατότερο, αλλά επίσης αναπτύσσει ένα μανιακό alter ego και σκοτώνει το βοηθό του.
Ο Πίτερ μόλις ξυπνάει, ανακαλύπτει ότι η όρασή του είναι τέλεια, έχει γίνει πιο μυώδης, οι καρποί του πετάνε ιστό και τα αντανακλαστικά του είναι πολύ γρήγορα. Συνειδητοποιώντας ότι το τσίμπημα της αράχνης του έδωσε αυτές τις δυνάμεις, κάνει προπονήσεις σκαρφαλώνοντας τοίχους και πηδώντας από ταράτσα σε ταράτσα.
Ο Πίτερ παίρνει μέρος σε ένα τουρνουά πάλης, ελπίζοντας να κερδίσει 3.000 δολάρια για να μπορέσει να αγοράσει ένα αυτοκίνητο και να εντυπωσιάσει τη Μέρι Τζέιν. Στο τουρνουά, ο εκφωνητής παρουσιάζει τον Πίτερ ως "Spider-Man". Ο Πίτερ καταφέρνει να νικήσει τον αντίπαλό του, αλλά ο υπεύθυνος του αγώνα του δίνει μόνο 100 δολάρια. Όταν ένας κλέφτης τον ληστεύει, ο Πίτερ παίρνει την εκδίκησή του αφήνοντας τον κλέφτη να φύγει, αλλά ανακαλύπτει ότι λίγο αργότερα ο κλέφτης σκότωσε το θείο του προσπαθώντας να δραπετεύσει. Νιώθοντας υπεύθυνος για το θάνατο του θείου του, ο Πίτερ αφιερώνεται στην καταπολέμηση του εγκλήματος. Το alter ego του Όσμπορν σκοτώνει κάποιους ανταγωνιστές του από τον αέρα, φορώντας έναν τεχνητό εξωσκελετό και πατώντας σε μια μικρή ιπτάμενη πλατφόρμα, το γκλάιντερ.
Ο Πίτερ βγάζει χρήματα πουλώντας φωτογραφίες του εαυτού του ως Spider-Man στην εφημερίδα Daily Bugle, του εκδότη Τζέι Τζόνα Τζέιμσον οποίος δίνει το όνομα Green Goblin στο alter ego του Όσμπορν. Μετά την άρνηση του Spider-Man να συνεργαστεί με τον Green Goblin και αφού ο Νόρμαν ανακαλύπτει την πραγματική ταυτότητα του Πίτερ, ο Green Goblin επιτίθεται στη θεία Μέι και την τραυματίζει.
Αργότερα ο Green Goblin απαγάγει τη Μέρι Τζέιν. Παρασύρει τον Spider-Man στην κορυφή της Γέφυρας Κουίνσμπορο. Εκεί κρατάει την Μέρι Τζέιν και ένα βαγόνι τραμ γεμάτο με παιδιά. Τους αφήνει ταυτόχρονα να πέσουν, αλλά ο Spider-Man καταφέρνει να τους σώσει όλους. Ο Green Goblin τον πηγαίνει σε ένα εγκαταλελειμμένο κτίριο όπου παλεύουν. Εκεί κατά λάθος ο Green Goblin σκοτώνεται από το γκλάιντερ του προσπαθώντας να σκοτώσει τον Spider-Man. Ο Spider-Man βγάζει τη μάσκα του Goblin και ο Νόρμαν πριν πεθάνει ζητάει από τον Πίτερ να μην πει τίποτα στον Χάρι.
Στην κηδεία του Νόρμαν, έχοντας δει τον Spider-Man να φέρνει το σώμα του πατέρα του, ο Χάρι ορκίζεται στον Πίτερ ότι θα σκοτώσει τον Spider-Man για να εκδικηθεί το θάνατο του πατέρα του. Η Μέρι Τζέιν ομολογεί την αγάπη της στον Πίτερ και τον φιλάει αλλά ο Πίτερ επιμένει ότι μπορούν να είναι μόνο φίλοι, φοβούμενος ότι μπορεί να πάθει κάτι κακό αν οι εχθροί του Spider-Man μάθουν ότι την αγαπάει. Καθώς απομακρύνεται από τη Μέρι Τζέιν, ο Πίτερ θυμάται μια συμβουλή του θείου του και αποδέχεται τη νέα του ζωή ως Spider-Man.
Ανάπτυξη
Αν και η Sony Pictures αγόρασε το σενάριο του Τζέιμς Κάμερον, που είχε γράψει στις αρχές της δεκαετίας του '90 όταν είχε αναλάβει το πρότζεκτ, τον Απρίλιο του 1999 το στούντιο ανακοίνωσε ότι την ταινία δεν θα τη σκηνοθετήσει ο Κάμερον. Υποψήφιοι σκηνοθέτες ήταν οι Ρόλαντ Έμεριχ, Τιμ Μπάρτον, Κρις Κολόμπους και Ντέιβιντ Φίντσερ. Τον Ιανουάριο όμως του 2000 τη σκηνοθεσία ανέλαβε τελικά ο Σαμ Ράιμι, με στόχο να κυκλοφορήσει η ταινία το καλοκαίρι του 2001. Ο Ράιμι ήταν φαν του Spider-Man από την παιδική του ηλικία και το πάθος του, του χάρισε τη δουλειά.
Κάστινγκ
Ο Τόμπι Μαγκουάιρ πήρε το ρόλο τον Ιούλιο του 2000 και ήταν η αρχική επιλογή του Σαμ Ράιμι. Το στούντιο ήταν διστακτικό στην αρχή αλλά ο Μαγκουάιρ κατάφερε να εντυπωσιάσει τα στελέχη του στούντιο με την οντισιόν του. Ο ηθοποιός υπέγραψε για ακόμα δύο ταινίες και η αμοιβή του ήταν 3 με 4 εκατομμύρια δολάρια με δυνατότητα αύξησης. Πριν τελικά δοθεί ο ρόλος στον Μαγκουάιρ, το στούντιο είχε εκφράσει ενδιαφέρον για τους Λεονάρντο Ντι Κάπριο, Φρέντι Πρινζ Τζούνιορ, Κρις Κλάιν, Γουές Μπέντλεϊ και Χιθ Λέτζερ. Επιπλέον οι Σκοτ Σπίντμαν, Τζέι Ρόνταν και Τζέιμς Φράνκο έκαναν δοκιμαστικό.
Πριν ο ρόλος του Νόρμαν Όσμπορν καταλήξει στον Γουίλεμ Νταφόε το Νοέμβριο του 2000, προτάθηκε στους Νίκολας Κέιτζ, Τζον Μάλκοβιτς και Τζιμ Κάρεϊ. Όλοι τους τον απέρριψαν. Αρχική επιλογή του Ράιμι για το ρόλο της Μέρι Τζέιν Γουάτσον ήταν η Αλίσια Γουίτ.
Μουσική
Ο Ντάνι Έλφμαν σύνθεσε την μουσική της ταινίας. Το soundtrack της συνδυάζει παραδοσιακή ενορχήστρωση, εθνικά κρουστά και ηλεκτρονικά στοιχεία. Ο Έλφμαν πέρασε έναν χρόνο στην Αφρική μελετώντας αυτήν τη τεχνική.
Box office
Με προϋπολογισμό 139.000.000 δολάρια, το Spider-Man έκανε άνοιγμα τριημέρου στην 1η θέση με 114,8 εκατομμύρια δολάρια. Οι συνολικές εισπράξεις στο αμερικανικό box office έφτασαν τα 407 εκατομμύρια δολάρια ενώ στον υπόλοιπο κόσμο συγκέντρωσε 418 εκατομμύρια δολάρια. Παγκοσμίως απέφερε 825 εκατομμύρια δολάρια
Το Spider-Man ήταν η μεγαλύτερη εισπρακτική επιτυχία στις ΗΠΑ για το 2002 και η 3η παγκοσμίως. Παραμένει πρώτο σε εισπράξεις σε σχέση με τις υπόλοιπες ταινίες της σειράς στις ΗΠΑ και δεύτερο παγκοσμίως.
Στην Ελλάδα το Spider-Man έκοψε 330.000 εισιτήρια πανελλαδικά και ήταν η 6η μεγαλύτερη εισπρακτική επιτυχία της σεζόν 2001-2002.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 2002 Κατηγορία:Ταινίες παραγωγής Columbia Pictures Κατηγορία:Ταινίες βασισμένες σε κόμικς της Marvel Κατηγορία:Ταινίες με μουσική σύνθεση Ντάνι Έλφμαν Κατηγορία:Αμερικανικές ταινίες δράσης Κατηγορία:Spider-Man (ταινίες) Κατηγορία:Ταινίες γυρισμένες στο Λος Άντζελες Κατηγορία:Spider-Man (σειρά ταινιών, 2002) Κατηγορία:Green Goblin
Μόρριγαν
Η Μόρριγαν (ιρλ. Mórríghan ή Mór-Ríogain) είναι μια φιγούρα της ιρλανδικής μυθολογίας, η οποία εμφανίζεται να υπήρξε σαν θεότητα στο παρελθόν. Το όνομά της σημαίνει τρόμος ή μεγάλη βασίλισσα. Αντιστοιχεί με την Αληκτώ από τις Ερινύες ή το τέρας Λάμια της ελληνικής μυθολογίας ή με την εβραϊκή Λίλιθ. Συσχετίζεται με τον πόλεμο και το θάνατο στο πεδίο της μάχης, σαν τις γερμανικές Βαλκυρίες, ενώ κάποιες φορές εμφανίζεται σαν κοράκι, οιωνός ολέθρου. Επίσης ο συσχετισμός της με τη βοσκή βοοειδών υποδηλώνει μια θεότητα της γονιμότητας της γης.
Συχνά αποτελεί μέρος μιας τριαδικής θεότητας, μαζί με τη Μπαβ και τη Μάχα, άλλες φορές και με την Άνανν.
Κύκλος του Όλστερ: Μόρριγαν και Κουχούλιν
Οι πρώτες της εμφανίσεις σε κείμενα είναι ιστορίες από τον Κύκλο του Όλστερ, όπου έχει μια αμφιλεγόμενη σχέση με τον ήρωα Κουχούλιν. Στην Επιδρομή του Ρέγκαμαν, την προκαλεί, χωρίς να ξέρει ποια είναι, κερδίζοντας έτσι την "προσοχή" και την εχθρότητά της. Η Μόρριγαν εξαπολύει μια σειρά από απειλές και προβλέπει μια μελλοντική μάχη στην οποία ο Κουχούλιν θα σκοτωθεί. Αινιγματικά του επισημαίνει: "Φρουρώ το θάνατό σου".
Μόρριγαν, των Τουάθα ντε Ντανάν
Η Μόρριγαν εμφανίζεται επίσης σε κείμενα σαν μια από τους Τουάθα ντε Ντανάν, κόρη της Έρνμας, εγγονή του Νουάντα. Οι πρώτες τρεις κόρες της Έρνμας είναι η Ερίου, η Μπάνβα και η Φόουλα, τα ονόματα των οποίων είναι συνώνυμα της Ιρλανδίας, και αποτελούν τριαδική θεότητα. Οι επόμενες τρεις κόρες της Έρνμας είναι μια τριάδα πολεμικών θεοτήτων: η Μάχα, η Μπαβ και η Μόρριγαν, που συχνά εμφανίζεται και με το όνομα Άνανν.
Η Μόρριγαν εμφανίζεται επίσης στη Δεύτερη Μάχη της Μόι Τούραχ (Magh Tuireadh). Ο Ντάγκντα τη συναντάει πριν τη μάχη με τους Φομόριαν, ενόσω εκείνη κάνει το μπάνιο της στο ποτάμι. Αφού κάνουν έρωτα, η Μόρριγαν υπόσχεται να επιστρατεύσει τους μάγους της Ιρλανδίας, προκειμένου να εξαπολύουν ξόρκια εκ μέρους των Τουάθα ντε Ντανάν, καθώς και να καταστρέψει τον Indech, βασιλιά των Φομόριαν.
Όταν ξεκινάει η μάχη, ο αρχηγός των Τουάθα ντε Ντανάν, Λουγ, ρωτάει τον καθένα τι δύναμη και ικανότητες φέρνουν στη μάχη. Η απάντηση της Μόρριγαν είναι ασαφής, δηλώνοντας ότι θα καταδιώξει, θα καταστρέψει και θα υποτάξει. Όταν έρχεται στο πεδίο της μάχης, απαγγέλλει ένα ποίημα και αμέσως η μάχη σταματάει κι οι Φομόριαν τρέχουν στη θάλασσα. Μετά τη μάχη, απαγγέλλει ένα ακόμα ποίημα, γιορτάζοντας τη νίκη τους και προφητεύοντας το τέλος του κόσμου.
Αρθουριανός Κύκλος: Μόρριγαν και Μοργκάνα λε Φέι
Πολύ συχνά η Μόρριγαν συνδέεται με τη Μοργκάνα λε Φέι, ετεροθαλή αδερφή του Αρθούρου, κυρίως λόγω της ομοιότητας των ονομάτων τους. Ωστόσο, μια τέτοια συσχέτιση μάλλον δεν ισχύει. Το ουαλικό όνομα Μόργκαν φαίνεται να συσχετίζεται ετυμολογικά με τη θάλασσα, ενώ το όνομα Μόρριγαν υποδηλώνει τρόμο ή ερμηνεύεται ως "μεγάλη βασίλισσα".
Κατηγορία:Κελτική μυθολογία Κατηγορία:Θεότητες του θανάτου Κατηγορία:Θεότητες του πολέμου
Heaven & Hell
Το Heaven & Hell είναι το πρώτο άλμπουμ της Αμερικανίδας τραγουδίστριας Ava Max, που κυκλοφόρησε στις 18 Σεπτεμβρίου 2020, μέσω της Atlantic Records. Η Max ηχογράφησε το άλμπουμ μεταξύ Δεκέμβριο 2018 και 2020, όπου συνεργάστηκε με συνθέτες όπως οι Cirkut, RedOne, Charlie Puth και Bonnie McKee. Το άλμπουμ χωρίζεται σε δύο πλευρές. Η πρώτη περιέχει ανθεμικούς ήχους, ενώ το δεύτερο ενσωματώνει σκοτεινότερες μελωδίες. Μετά από πολλές καθυστερήσεις, το Heaven & Hell κυκλοφόρησε σε γενικά ευνοϊκές κριτικές από μουσικούς κριτικούς, πολλοί από τους οποίους επαίνεσαν την αισιόδοξη παραγωγή και τις φωνητικές ικανότητες της Ava.
Λίστα Τραγουδιών
Πλευρά Α: Παράδεισος  (Heaven)
1. H.E.A.V.E.N
2. Kings & Queens
3. Naked
4. Tattoo
5. OMG What's happening
6. Call me tonight
7. Born to the night
8. Torn
Πλευρά Β: Κόλαση  (Hell)
9. Take you to hell
10. Who's laughing now
11. Belladonna
12. Rumors
14. Salt
15. Sweet but psycho
Κατηγορία:Δισκογραφία
Ρελάν
Το Ρελάν (γαλλικά: Relans) είναι γαλλική κοινότητα στο νομό του Ζυρά, στη διοικητική περιοχή της Βουργουνδίας-Φρανς-Κοντέ.
Οι κάτοικοί του είναι γνωστοί ως Ρελαναί (γαλλικά: Relanais).
Παραπομπές
Κατηγορία:Κοινότητες του Ζυρά
Κυριακός Πιττάκης
Ο Κυριακός Πιττάκης (Αθήνα, 1798 - 23 Οκτωβρίου 1863, Αθήνα), ήταν Έλληνας αρχαιολόγος, από τους πρωτοπόρους στη διαμόρφωση της ελληνικής αρχαιολογίας.
Βιογραφία
Ο Κυριακός Πιττάκης είναι ο άνθρωπος στον οποίο οφείλεται η απόφαση για την ίδρυση του Μουσείου της Ακρόπολης κατά τον χρόνο της εφορείας του. Ωστόσο οι εργασίες ξεκίνησαν ένα χρόνο μετά, επί εφορείας Παναγιώτη Ευστρατιάδη, στην θέση που πρότειναν οι Θεόφιλος Χάνσεν και Κυριακός Πιττάκης. Στον ίδιο επίσης οφείλεται σε μεγάλο μέρος η ίδρυση του περιοδικού Αρχαιολογική Εφημερίς (1837), το οποίο από το 1837 ως το 1860, κατά την πρώτη δηλαδή περίοδό του περιοδικού, ήταν κρατικό δημοσίευμα, συντασσόταν και εκδιδόταν σχεδόν μόνο από τον Κυριακό Πιττάκη και περιείχε εκθέσεις και μελέτες σχετικές με ανασκαφές και ευρήματα της Γενικής Εφορείας και των Αρχαιολογικών Πρακτικών και η ανακάλυψη της πηγής της Εμπεδούς (1822) στις υπώρειες της Ακρόπολης.
Απεβίωσε στις 23 Οκτωβρίου του 1863 και ήταν νυμφευμένος με την Αικατερινή Μακρή, αδελφή της Θηρεσίας.
Εργογραφία
Πιττακης Κατηγορία:Μυκήνες Κατηγορία:Έλληνες έφοροι αρχαιοτήτων Κατηγορία:Έλληνες έφοροι μουσείων
Αποστακτήρας
Ο αποστακτήρας είναι συσκευή που χρησιμεύει για την απόσταξη ενός μίγματος. Χρησιμεύει επίσης στην παρασκευή κάποιων οινοπνευματωδών ποτών τα οποία είναι φτιαγμένα από απόσταξη στέμφυλων, όπως το τσίπουρο, ή άλλων φρούτων, όπως το τζιν, και το ρούμι. Χρησιμοποιείται και στα εργοστάσια και ουσιαστικά είναι ο κύκλος του νερού σε μικρογραφία. Επίσης χρησιμοποιείται στόν διαχωρισμό δύο ή περισσοτέρων υγρών (κλασματική απόσταξη).
Για κάποιους αυτή η λέξη έχει την έννοια απο την στάχτη ενός κτηρίου.
Ιστορία
Η πρώτη σαφής μαρτυρία της απόσταξης προέρχεται από τους Έλληνες αλχημιστές που εργάζονται στην Αλεξάνδρεια γύρω στον 1ο αιώνα. Οι Κινέζοι εικάζεται να έχουν αναπτύξει ανεξάρτητα αυτήν την μέθοδο περίπου την ίδια εποχή. Το αποσταγμένο νερό πρώτο περιγράφεται στον δεύτερο αιώνα από τον Αλέξανδρο της Αφροδισιάδος. Οι Αλεξανδρινοί χρησιμοποιούσαν άμβυκα (alambic) απόσταξης ή ακόμα συσκευή απόσταξης τον τρίτο αιώνα.
Κατηγορία:Εργαλεία Κατηγορία:Απόσταξη